b'\n_START_ARTICLE_\nGrb Osje\xc4\x8dko-baranjske \xc5\xbeupanije\n_START_PARAGRAPH_\nGrb Osje\xc4\x8dko-baranjske \xc5\xbeupanije je grb koji ima oblik ovalnog i u podno\xc5\xbeju za\xc5\xa1iljenog \xc5\xa1tita crvene boje. Omjer visine i \xc5\xa1irine mu je 3:2. Na crvenom \xc5\xa1titu se nalaze dvije srebrne grede koje simboliziraju dvije rijeke: Dravu i Dunav. U sredini \xc5\xa1tita je plavo polje na kojem se nalazi most na tri luka i lu\xc4\x8dni otvor za vrata. Gledano heraldi\xc4\x8dki, u gornjem dijelu grba s desna na lijevo su zlatni kri\xc5\xbe, zlatna \xc5\xa1estokraka zvijezda i zlatno sidro. Na dnu grba se nalazi kuna zlatica okrenuta heraldi\xc4\x8dki prema desno. Grb je obrubljen zlatnom bojom.'